TOG วิ่งแรง 6% โบรกฯ อัพเป้า 10.50 บ. ชี้กำไรปี 64 โตนิวไฮ
TOG วิ่งแรง 6% มาที่ 7.20 บาท ด้วยมูลค่าซื้อขาย 14.74 ลบ. โบรกฯ อัพเป้า 10.50 บ. ชี้กำไรปี 64 โตนิวไฮ
TOG วิ่งแรง 6% มาที่ 7.20 บาท ด้วยมูลค่าซื้อขาย 14.74 ลบ. โบรกฯ อัพเป้า 10.50 บ. ชี้กำไรปี 64 โตนิวไฮ
15 ก.ค. 2564

ผู้สื่อข่าวรายงานว่า ราคาหุ้น บริษัท ไทยออพติคอล กรุ๊ป จำกัด (มหาชน) หรือ TOG ล่าสุด ณ เวลา 14.54 น. อยู่ที่ 7.20 บาท บวก 0.40 บาท หรือ 5.88% สูงสุดที่ 7.25 บาท ต่ำสุดที่ 6.80 บาท ด้วยมูลค่าซื้อขาย 14.74 ล้านบาท

ทั้งนี้ บล.เคทีบีเอสที ระบุในบทวิเคราะห์ (13 ก.ค.) แนะนำ “ซื้อ” TOG และปรับราคาเป้าหมายขึ้นเป็น 10.50 บาท (เดิม 9 บาท) อิง PER ปี 2564 ที่ 20.6 เท่า ตามการปรับประมาณการกำไรปกติปี 2564 ขึ้น โดยประเมินกำไรปกติไตรมาส 2/2564 อยู่ที่ 60 ล้านบาท เทียบกับขาดทุนปกติไตรมาส 2/2563 ที่ 42 ล้านบาท ที่บริษัทได้รับผลกระทบอย่างมากจาก COVID-19 แต่กำไรชะลอตัว 25% เมื่อเทียบจากไตรมาสก่อน เป็นไปตามปัจจัยทางฤดูกาล และ pent-up demand ที่ลดลงหลังจากที่ก่อนหน้านี้คู่ค้าของบริษัทได้มีการเร่งสต็อกสินค้าไว้บางส่วนแล้ว
ทั้งนี้ได้ปรับประมาณการกำไรปกติปี 2564 ขึ้น 17% เป็น 244 ล้านบาท และปรับกำไรปกติปี 2565 ขึ้นเป็น 270 ล้านบาท (เพิ่มขึ้น 258% เมื่อเทียบจากปีก่อน และเพิ่มขึ้น 11%  เมื่อเทียบจากปีก่อน) สะท้อนผลการดำเนินงานครึ่งปีแรกปี 2564 ที่พลิกฟื้นตัวสูง และ GPM ที่ทำได้ดีกว่าคาด ขณะที่ไตรมาส 3/2564 คาดจะฟื้นตัวต่อเนื่องเมื่อเทียบจากปีก่อน
ขณะที่ราคาหุ้น outperform SET +45% ในช่วง 3 เดือน จากผลการดำเนินงานไตรมาส 1/2564 ที่ออกมาดีกว่าคาดมาก จึงยังคงมุมมองบวกต่อ TOG จาก 1) แนวโน้มกำไรปกติปี 2564 ที่จะทำสถิติสูงสุดใหม่ และปี 2565 ที่มีโอกาสขยายตัวต่อเนื่อง หนุนโดยเศรษฐกิจที่ฟื้นตัวภายหลังสถานการณ์ COVID-19 คลี่คลาย และปัจจัยบวกจากคู่ค้าของบริษัท โดยเฉพาะ Specsavers ที่มีแผนขยายธุรกิจในเชิงรุกมากขึ้น รวมทั้ง 2) ราคาหุ้นปัจจุบันน่าสนใจมากและยังไม่สะท้อนแนวโน้มการเติบโตสูง เทรดที่ PER ปี 2564 เพียง 13 เท่า